
Свръхбагаж

	Мъже
	Жени

	АЛЕКСАНДЪР
	ЕМИЛИ

	СИМС
	ЛУИС

	ПЪРКИНС
	ЖЕНА 1

	ГЛАС 1
	МОНИК (1 реплика)

	ГЛАС 2
	

	БАРНЪБИ
	

	ВИНСЪНТ
	

	КИСТЛЪР
	

	СТИК
	

	ГЮС
	

	ДЖОН
	

	
	


ЕМИЛИ
Винаги съм искала баща ми да ме обича. Да ме защити, когато имам нужда. И да ми помага в живота. * НАДПИС: Алиша Силвърстоун Можеше да не плати, дори да не дойде. Но не беше заради парите. НАДПИС: Бенисио дел Торо * Кристофър Уокън **
АЛЕКСАНДЪР
Тук съм.

ЕМИЛИ
Александър Ти Хоуп?

АЛЕКСАНДЪР
Да.

ЕМИЛИ
Носиш ли парите?

АЛЕКСАНДЪР
Нося парите. Бих искал да чуя дъщеря си.

ЕМИЛИ
Не ме интересува какво бихте искали. Спазвайте заповедите и следвайте плана, ясно ли е?

АЛЕКСАНДЪР
Да.

ЕМИЛИ
Виждате ли баржата, която се приближава?

АЛЕКСАНДЪР
Виждам баржата.

ЕМИЛИ
Идете в центъра на моста. Хвърлете куфара в баржата. (НАДПИС: Свръхбагаж) После ще се обадя пак.

АЛЕКСАНДЪР
Как да знам, че ще я пуснете?

ЕМИЛИ
Никак. *
ГЛАС 2
По дяволите. От мобилен е.

СИМС
Ти какво искаш, да ни покани ли? Сигурно е нейният. **
ЕМИЛИ
Изненадах се, че при целия си съмнителен бизнес, татко е казал на полицията. Мисля, че ги е викнал само за да си върне парите. **
СИМС
Обади се на хеликоптера, да бъде готов.

БАРНЪБИ
Викам хеликоптера.

ГЛАС 1
Хеликоптер на позиция, в готовност. *
АЛЕКСАНДЪР
Имаш парите, къде е дъщеря ми?

ЕМИЛИ
Чака те в багажника на колата си, пето паркинг ниво, Харбър 3 52.

БАРНЪБИ
Харбър 3 52.

СИМС
Имаме адреса. Викни подкрепление. *
ЕМИЛИ
Всичко беше добре подготвено и вървеше по план. Имаше само едно, което нямаше как да предвидя. **
СИМС
Зеленото БМВ, ето го! * Него търсим. Той е. Давай, давай! * До всички. Следвам зелено БМВ. Номер И Ти Ейч 1, кара на запад по.. Къде се намираме? ** Не го изпускай. **
ГЛАС 1
Ей, ти с куфара, остави го. Сложи ръце на тила.

ГЛАС 2
Леле!

ГЛАС 1
Казах да го оставиш!

ГЛАС 2
Това не е мое! Не знам откъде дойде!

ГЛАС 1
Сложи си ръцете на тила. Затвори куфарчето. Веднага го затвори. Хайде!

СИМС
Боже. Какво стана с хеликоптера?

ГЛАС 1
Той е при баржата. Изгубихме парите.

СИМС
И как така?

ГЛАС 1
Хеликоптерът ги издуха.

СИМС
Изгубихме парите. Изгубихме заложника, изгубихме извършителя. * Не е за вярване. **
ПЪРКИНС
Благодаря.

БАРНЪБИ
А.. този човек каза, че го очаквате.

АЛЕКСАНДЪР
Реймънд.

БАРНЪБИ
Не е в списъка с посетители.

АЛЕКСАНДЪР
Г-н Пъркинс е ценен колега и приятел на семейството.

ПЪРКИНС
Здравей. Аз съм й чичо.

СИМС
Няма да ходим по къщите, за да ги търсим.

ПЪРКИНС
Защо „да ги търсим“?

СИМС
Видяхме, че един мъж й откара БМВто от паркинга. Тъмна коса... Светлокож. Не знам на колко години.

ПЪРКИНС
И не го хванахте?

СИМС
Не. Как се казвате? Аз...

АЛЕКСАНДЪР
Реймънд, сигурен съм, че тези господа правят всичко възможно. Ще ни извините ли? Напоследък съм много изтощен. Бих искал да остана насаме с г-н Пъркинс.

СИМС
Да. Ще чакаме навън. *
АЛЕКСАНДЪР
Глупаците изгубиха откупа. **
ЕМИЛИ
Помощ! * Помощ! Ехо? Ехо? * Здрасти. **
ПЪРКИНС
Не разбирам защо си им се обадил. Похитителите не искат полицията знае. После... ще те подслушват и не само.

АЛЕКСАНДЪР
Имам по-голям проблем. На двадесет и пети сключвам сделка с Брюксел. Трябва да присъствам лично.

ПЪРКИНС
Сигурно е важно.

АЛЕКСАНДЪР
Всички са важни, Реймънд. А тази е най-важна от всички.

ПЪРКИНС
Има ли някой, който би искал да ти попречи?

АЛЕКСАНДЪР
Винаги има някой.

ПЪРКИНС
Може именно той да е зад това. Да е решил, че Емили ти е по-важна от сделката. Не мислиш ли така?

АЛЕКСАНДЪР
Да приключваме с това. Не искам да става цирк. Не сега.

ПЪРКИНС
Трябваше да се обадиш на мен. *
ЛУИС
Еей, Винсънт. Какво да бъде?

ВИНСЪНТ
Само кафе.

ГЛАС 2
Сигурна? Да. Добре.

ВИНСЪНТ
Ей, ще се бавиш ли?

ГЛАС 2
Още една – две минутки. Една-два минутки. Съжалявам, миличка. Не е важно. Гледай да го запишеш. Обясних ти го. Хайде, сега... Нали? Добре, скъпа. Натисни бутона. Видеото работи. Вземи...

ЛУИС
Днес е пълно с ченгета. Видя ли?

ГЛАС 2
Сложи я вътре.

ВИНСЪНТ
Да, нищо страшно. Знаеш, че отчитат дейност само преди изборите, нали?

ГЛАС 2
Да. Сега...

ВИНСЪНТ
Прибират пласьорите на дрога.

ЛУИС
Да.

ГЛАС 2
Когато започне, натискаш паузата и после... **
ЕМИЛИ
По дяволите!

ГЛАС 2
Виж има ли касета. Трябва. Добре, после паузата и записваш. Когато...

ВИНСЪНТ
Е, не. Господине?

ГЛАС 2
Скъпа... Чакай малко.

ВИНСЪНТ
Жена ми е в болница, а аз много я обичам.

ГЛАС 2
Добре, бутона за запис, паузата, това е.

ВИНСЪНТ
Вися вече бог знае от колко време.

ГЛАС 2
Миличка, ще затварям. Да, миличка. Добре.

ВИНСЪНТ
Отдавна.

ГЛАС 2
Ще тръгвам, скъпа. Да. Свободно е.

ВИНСЪНТ
Благодаря! Благодаря, благодаря. * Луис, сложи ми го в пластмасова чашка. Грег, имаме проблем.

КИСТЛЪР
Прибра ли Бее?

ВИНСЪНТ
Да. Прибрах ти Бее.

КИСТЛЪР
А какъв е проблемът?

ВИНСЪНТ
Един проблем. Ела в склада, веднага.

КИСТЛЪР
Добре.

ВИНСЪНТ
Хайде. Веднага. **
ДЖОН
Домът на Хоуп.

ЕМИЛИ
Мога ли да говоря с баща си?

ДЖОН
Г-це Емили. Един момент, моля.

БАРНЪБИ
Пак от мобилен?

СИМС
По дяволите.

АЛЕКСАНДЪР
Емили? Къде си?

ЕМИЛИ
Ти ми кажи. Аз не знам. Не знам. В някакъв склад, около мен има само коли.

ПЪРКИНС
Сега я загази. Позна ли ме?
ЕМИЛИ
Чичо Рей? Какво правиш там?

ПЪРКИНС
Търся те. Липсваше ми.

ЕМИЛИ
Рей, отвлякоха ме!

ПЪРКИНС
Баща ти се притеснява. Не съм го виждал така разстроен.

ЕМИЛИ
Не знам какво да направя. Не мога да изляза. Пробвах навсякъде. Заключено е, има решетки.

ПЪРКИНС
Дай да говоря с човека.

ЕМИЛИ
С човека? С кой човек?

ПЪРКИНС
Който ти е дал телефона.

ЕМИЛИ
Кой да ми даде телефон, тук няма никого! Разбери, измъкнете ме! ** (16:52) Господине... Ще ми дадете ли ключовете? Ще ми ги дадете ли? *
ВИНСЪНТ
Добре. Добре. Слагам си ръката в джоба. Кротко. *
ЕМИЛИ
Дайте ми ключовете и си отивам.

ВИНСЪНТ
Как излезе от багажника?

ЕМИЛИ
Отворих си го. Задръжте колата, само ме пуснете. *
ВИНСЪНТ
Не ме гледай. * Слушай, няма да те нараня, ясно?

ЕМИЛИ
Наистина ли?

ВИНСЪНТ
Дори не съм въоръжен.

ЕМИЛИ
Наистина няма да ме нараниш?

ВИНСЪНТ
Абсолютно.

ЕМИЛИ
Добре. *
ВИНСЪНТ
Недей. Не така. Дай ми.... * Този ритник си го биваше. Хайде. Няма да се бия. Нали? * Няма да се бия. Няма да те нараня, ясно? Няма да те нараня. * Ей! Глуха ли си? Казах, че няма да се бия. * Не аз те набутах в багажника. Разбра ли? Хайде да се укротиш.

ЕМИЛИ
Пишка ми се. * Мога и сама, благодаря ти.

ВИНСЪНТ
Ще развиеш инфекция. Ето, тук има нещо за почистване.

ЕМИЛИ
Нещо?

ВИНСЪНТ
Някоя кутийка или тубичка.

ЕМИЛИ
Ох! Задник!

ВИНСЪНТ
Не знаеш къде си. Не знаеш кой съм аз. Завързана си за тръба в банята. Скъпа, повече не прави така.

ЕМИЛИ
Свърши ли? Няма ли да си играем още? *
КИСТЛЪР
Вини... Заплатата! Нося ти парички. В мен са половината за Поршето.

ВИНСЪНТ
Добре.

КИСТЛЪР
Какво става?

ВИНСЪНТ
Нищо. Виж, човече... Имаме проблем.

КИСТЛЪР
Слушам.

ВИНСЪНТ
Имаме голям проблем. И така, влизам в колата...

КИСТЛЪР
Така.

ВИНСЪНТ
Така. Запалва веднага.

КИСТЛЪР
Колата, нали?

ВИНСЪНТ
Да.

КИСТЛЪР
Чудесно.

ВИНСЪНТ
Всичко е идеално.

КИСТЛЪР
А, Вини!

ВИНСЪНТ
Няма проблем.

КИСТЛЪР
Много хубав цвят.

ВИНСЪНТ
Слушай ме вече. Хайде, слушай. Вземам колата, излизам от паркинга. Бум! Две коли без знаци ме чакат още на изхода.

КИСТЛЪР
Ченгета?

ВИНСЪНТ
Буркани и т.н. Честно – карам в насрещното, шаря из лентите.

КИСТЛЪР
Боже.

ВИНСЪНТ
Не знам какво става. Адреналинът ме блъска в главата, нали така?

КИСТЛЪР
Охоо. Чакай.

ВИНСЪНТ
Не знам дори...

КИСТЛЪР
Какво стана с ченгетата?

ВИНСЪНТ
Избягах им.

КИСТЛЪР
Браво. Не го мисли. Охоо! Поръчахме си Ферари? И това ли? Ти си гений, човече. Черна и красива.

ВИНСЪНТ
Грег. Грег. Не се лигави, човече. Проблемът не е решен.

КИСТЛЪР
Какво? За какво говориш?

ВИНСЪНТ
Ето. Сега. Прибирам колата. Слагам я на подемника. Погледни ме. Така. Гледам шибаната кола. А тя се движи.

КИСТЛЪР
На подемника е, трябва да се движи.

ВИНСЪНТ
Така. Свалям колата, отварям багажника. Бум, не стреляй! Бам! Нали ме разбираш? Собственикът е в багажника!

КИСТЛЪР
Собственикът?

ЕМИЛИ
Пусни ме да изляза, задник!

КИСТЛЪР
Кой е това?

ВИНСЪНТ
Това е собственикът на колата. *
ЕМИЛИ
Аа, ще ме пуснеш ли вече?

КИСТЛЪР
Боже мой!

ЕМИЛИ
Ще ме пуснеш ли?

КИСТЛЪР
Готина е!

ЕМИЛИ
Ей, ясно ли ти е, че твоят човек ме отвлече и ме държи тук против волята ми, а ти си му съучастник?

КИСТЛЪР
Друг път.

ЕМИЛИ
Ей, ще ме пуснеш ли?

КИСТЛЪР
Не съм му съучастник. Той е действал съвсем сам.

ЕМИЛИ
Проблем ли имаш?

КИСТЛЪР
Не, нямам.

ЕМИЛИ
Виждам, че и двамата сте овладели риториката.

КИСТЛЪР
Има чувство за хумор. Леле! Неверо... Ох! Ей! * Значи те огледа, нали?

ВИНСЪНТ
Да, видя ме, но по-добре да разкарам нея, а после да мисля колата.

КИСТЛЪР
Дали е видяла къде влизаше?

ВИНСЪНТ
Беше в багажника.

КИСТЛЪР
А как е излязла оттам?

ВИНСЪНТ
Не знам. Намерих ключовете за белезниците й.

КИСТЛЪР
Значи не знае къде сме.

ВИНСЪНТ
Да.

КИСТЛЪР
Пъхай я в багажника и я разкарай някъде.

ЕМИЛИ
Пуснете ме!

ВИНСЪНТ
Къде да я пусна?

КИСТЛЪР
Не знам. Заведи я на кръчма. Черпи я едно- две. Не знам, Винсънт.

ВИНСЪНТ
Хайде.

КИСТЛЪР
Някъде.

ВИНСЪНТ
Хайде де. Предложи нещо.

КИСТЛЪР
Нещо извън града. Далеч извън града.

ВИНСЪНТ
Това беше аптечката.

КИСТЛЪР
Винсънт... Внимавай с нея, тя е много страшна.

ВИНСЪНТ
Да, никак не е лесна. Ей, Грег?

КИСТЛЪР
Да?

ВИНСЪНТ
Кажи им да дойдат след 2-3 часа, става?

КИСТЛЪР
Звънни ми. Звънни ми!

ВИНСЪНТ
Да приключваме. Искам да влезеш в багажника.

ЕМИЛИ
Няма да влизам в багажника.

ВИНСЪНТ
Слушай, огледа и мястото...

ЕМИЛИ
Няма да влизам в багажника.

ВИНСЪНТ
Слушай, няма да те нараня, разбра ли?

ЕМИЛИ
Ще ме нараниш, като ме навреш в багажника.

ВИНСЪНТ
И не ме гледай, докато говоря, ясно? Ще стане по лесния или по трудния начин.

ЕМИЛИ
Нали каза, че няма да ме нараниш.

ВИНСЪНТ
Не, но това е по трудния начин.

ЕМИЛИ
Кой е трудният начин?

ВИНСЪНТ
Трудният... е по-труден от лесния. Това ти стига. Хайде.

ЕМИЛИ
Какво ще стане с колата ми?

ВИНСЪНТ
Престани. Вече се ядосвам. Не ме гледай, докато говоря.

ЕМИЛИ
Преди малко каза, че според План А – по лесния начин – няма да ме нараниш, и аз ти повярвах. Сега – няма да ме нараниш или и ти си лъжец като другите?

ВИНСЪНТ
Бъди така доб... Няма да те нараня. Бъди така добра и влез в багажника.

ЕМИЛИ
Виж, ще сложа тази шапка. Ето, не виждам нищо. Да пробваме. Не виждам нищо.
Винсънт
За глупак ли ме имаш?
ЕМИЛИ
Глупаво ли ти изглежда?

ВИНСЪНТ
Престани да говориш. Влизай. Дай това.

ЕМИЛИ
О. Трябваше ли да го правиш?

ВИНСЪНТ
Така. * Махни я.

ЕМИЛИ
Какво?

ВИНСЪНТ
Загаси цигарата. В пепелника на вратата.

ЕМИЛИ
Добре, добре. *
ВИНСЪНТ
Така. Сега ще ти сложа колана.

ЕМИЛИ
Не ме води много далече. *
ВИНСЪНТ
Дръж си главата между краката... през цялото време. Ясно?

ЕМИЛИ
Имам планове за вечерта.

ВИНСЪНТ
Разбра ли?

ЕМИЛИ
Да.

ВИНСЪНТ
Дръж се прилично. Значи планове за вечерта?

ЕМИЛИ
Отпреди да ме отвлекат. **
АЛЕКСАНДЪР
Какво търсиш?

ПЪРКИНС
Имена, телефони, каквото и да е. Какво е правила напоследък. Хм, има ли приятел?

АЛЕКСАНДЪР
Дори да има, не ме е запознавала.

ПЪРКИНС
Виж това.

АЛЕКСАНДЪР
Откога е?

ПЪРКИНС
Беше на десет, мисля. Точно изкара черен колан.

АЛЕКСАНДЪР
Аз не бях там.

ПЪРКИНС
Знам. О, виж това. Можеш ли да повярваш? Сложила го е в рамка!
АЛЕКСАНДЪР
Да.

ПЪРКИНС
Това може да е поредната й игричка.

АЛЕКСАНДЪР
Нима? Сега какво съм направил... забравих й рождения ден? И ми измъкна един милион.

ПЪРКИНС
Не мисля, че е за парите, Александър.

ЕМИЛИ
Не искам да ти оставям колата. В живота ми има сантиментални вещи и тя е една от тях. Нали? Ох! Така ме боли!

ВИНСЪНТ
Стой.

ЕМИЛИ
Стига толкова. Ще си я взема. Не искам да я боядисаш в гнусно кафяво. Колко ще изкарате – ти и оня педал? 40 долара, за дрогата? * Защо я открадна? * Е, човек като теб не знае какво е собственост. Нито какво е загуба. Ти крадеш. Може би те възбужда. Елемент от това да живееш на ръба, да бягаш до последно, да не се предаваш, светът на Гранд Тефт Ауто (или Джи Ти Ей, ако смятате, че е по-разбираемо).

ВИНСЪНТ
Ще ти кажа нещо. Веднъж откраднах Ферари с чихуахуа в багажника. Дори то беше по-тихичко.

ЕМИЛИ
О, той говорел!

СИМС
Никой не знае нищо за Хоуп.

БАРНЪБИ
Освен, че е богат.

СИМС
Мръсни пари.

БАРНЪБИ
Какво?

СИМС
Ползва банки в Карибите. Швейцарски сметки. Когато откупът му замина, изобщо не му трепна. Един милион изобщо не го събаря.

БАРНЪБИ
Може да не обича да си показва чувствата.

СИМС
Като рибите.

ГЛАС 1
Пожар в склад в центъра. Точно в нашата зона. **
ЕМИЛИ
Нещо против да запаля?

ВИНСЪНТ
Ако ще пушиш, ще пушиш в багажника.

ЕМИЛИ
Как се казваш?

ВИНСЪНТ
Джон Доу.

ЕМИЛИ
Джон Доу. * Защо завиваме? Този път няма изход, нали? Спираме ли? Пишка ли ти се? На мен ми се.

ВИНСЪНТ
Извинявай, не те слушах.

ЕМИЛИ
Много ти благодаря. Болят ме китките.

ВИНСЪНТ
Това беше.

ЕМИЛИ
О. Оох.

ВИНСЪНТ
Аз съм дотук. Слизай.

ЕМИЛИ
Какво?

ВИНСЪНТ
Аз съм дотук. Слизай!

ЕМИЛИ
Нали не говориш сериозно?

ВИНСЪНТ
Мм.

ЕМИЛИ
Да, според мен се шегуваш. Тук сме в нищото.

ВИНСЪНТ
Ключът е в чантата. Вади го.

ЕМИЛИ
Тук ли остави кученцето? Колко живя, преди да го разкъсат?

ВИНСЪНТ
До магистралата имаш 20 минути пеша. Хващай пътя.

ЕМИЛИ
Но... тъмно е!

ВИНСЪНТ
Защото е нощ. Хващай пътя. Хайде, поемай. Чао.

ЕМИЛИ
Не мога. *
ВИНСЪНТ
Трябва ли да те вадя насила?

ЕМИЛИ
Не. Не!

ВИНСЪНТ
Най-лесното на този свят е едно момиче да се качи на стоп.

ЕМИЛИ
Не. Не!

ВИНСЪНТ
Хайде, мърдай.

ЕМИЛИ
Не, няма да сляза. Казвам ти, няма да сляза.

ВИНСЪНТ
Сега – без никакви юмруци и ритници, без резки движения, слизай.

ЕМИЛИ
Няма да мръдна. Няма да мръдна!

ВИНСЪНТ
Не се бой.

ЕМИЛИ
Няма да мръдна!

ВИНСЪНТ
Не се бой.

ЕМИЛИ
Не!

ВИНСЪНТ
Не се бой.

ЕМИЛИ
По дяволите. Не, не тук! Поне до магистралата. О! Моля те! Моля те! Не ме оставяй тук, моля те!

ВИНСЪНТ
Няма нищо страшно. Нали? Не се бой. Стой там. Я, виж, падаща звезда. Пожелай си нещо. * Например да те вземат.

ЕМИЛИ
Не! Тук ще умра! Тук ще умра! Не! Няма да ме оставиш тук! Нали?

ВИНСЪНТ
Ставай. Слез от капака.

ЕМИЛИ
Не ме оставяй.

ВИНСЪНТ
Ела.

ЕМИЛИ
Ще ме зарежеш ли?

ВИНСЪНТ
Махни се от капака! По-леко. * Виж какво направи. Виж какво направи. Одраска боята. Ти си наистина ужасно дете, знаеш ли го? Влизай вътре! Днес имаш ден. Бензин, храна и подслон, 2 мили. Съвсем малко път. Хващай пътя.

ЕМИЛИ
Какво, няма ли да покараш още 2 мили?

ВИНСЪНТ
Не, всичко е бизнес. Давай, давай, давай, давай. Пътя.

ЕМИЛИ
Е... дано ми харесаш колата.

СТИК
Този месец сме много напред. Слушай сега. Взе си Порше Карера, Мерцедес 500 Ес Ел и Ферари Боксер.

ГЮС
Веднъж покарах такова.

СТИК
Така ли?

ГЮС
Червено, да.

СТИК
Червено, а? Аз не карам такива коли. Никога. Защо ли? Защото създава много агресия. Много завист. Ако аз видя някой като мен да кара такава кола... ще стане много страшно. Нали ме разбираш, Гюс? Ей, на теб говоря!

ГЮС
Накъде карам?

СТИК
Само направо. Съвсем близо е. Ще ти кажа къде да спреш. * О не, по дяволите. По дяволите. Голям проблем.

ГЮС
Много ченгета.

СТИК
Не спирай.

ГЮС
Да се махаме оттук. Хайде. **
ГЛАС 2
Благодаря. Добър вечер, как сте?

ВИНСЪНТ
Добре. 15.50 на втора и * колко общо?
ГЛАС 1
... горящият склад е пълен с луксозни коли.

ГЛАС 2
28 долара и 35.

ГЛАС 1
Там няма никой, не е ясно чии са колите. Освен една – БМВ с регистрационен номер И Ти Ейч 1,
ГЛАС 2
28.35. Общо.

ГЛАС 1
собственост на отвлечената Емили Ти Хоуп, дъщеря и наследница на мултимилионера Александър Хоуп, който е разследван за злоупотреби с огромни суми валута. Според полицията това е скривалището на похитителите. **
ПЪРКИНС
Тук живеят ли хора, или има само складове?

ЛУИС
О, не са много. Има няколко мезонета с артисти.

ПЪРКИНС
А складът, който изгоря?

ЛУИС
Да, едно младо момче. Дано да е жив и здрав. Каза, че е художник, но не знам какво рисува.

ПЪРКИНС
Аз знам за него. Всъщност, дойдох заради него. И аз съм художник.

ЛУИС
Наистина?

ПЪРКИНС
Да. Складът му беше само студио, или живееше там, или...

ЛУИС
О, според мен живее там. Идва почти всеки ден на закуска. Живее и другаде, на север от тук.

ПЪРКИНС
Наистина ли?

ЛУИС
Да, всъщност * последния път ми изпрати картичка оттам.

ПЪРКИНС
Това сте вие.

ЛУИС
Да, аз съм.

ПЪРКИНС
Да. Гледай ти. Усмивката. Точно такава. Я виж ти! Някои неща не се променят. Много е хубаво!

ЛУИС
Мм.

ПЪРКИНС
Много хубаво! Какви песни!

ЛУИС
Да, сега вече няма такива.

ПЪРКИНС
„Дяволска луна“. Страхотно. Това е класика.

ЛУИС
Да.

ПЪРКИНС
Искам да купя една.

ЛУИС
Разбира се. Имам.. има го и на касетка. * Заповядайте.

ПЪРКИНС
Да. Благодаря. * А защо не и двете.

ЛУИС
Добре.

ПЪРКИНС
Благодаря.

ЛУИС
Така. *
ВИНСЪНТ
Емили! Емили, Емили, Емили! Може ли... Може ли да поговорим? Колата ти изгоря. * Емили, Емили! Емили! Емили, аз съм пътник! * Емили! Слушай, не знаеш какво стана! Моят склад изгоря, намериха колата ти, а ти си изчезнала.

ЕМИЛИ
И?

ВИНСЪНТ
Правят си грешни изводи, разбираш ли? Мислят си, че участвам в твоето измислено отвличане. Не съм аз!
ЕМИЛИ
Какво искаш? Мен ме преследват!

ВИНСЪНТ
Точно това е, не съм аз!

ЕМИЛИ
И?

ВИНСЪНТ
Аз не те преследвам. Спри да вървиш, побъркваш ме! Така. Не стой на пътя. Виж, съжалявам, че ти откраднах колата. Повярвай ми, че съжалявам. Ако ми лепнат обвинение за отвличане, няма да се измъкна; може ли...

ЕМИЛИ
Това не е мой проблем.

ВИНСЪНТ
Ще се обадиш ли на вашите? Аз ще те закарам, а ти ще им се обадиш. Кажи им, че всичко е наред, за да мога да се върна у нас. Аз се прибирам и си гледам живота.

ЕМИЛИ
Молиш ме за услуга?

ВИНСЪНТ
Да, моля те за услуга.

ЕМИЛИ
Защо да го правя?

ВИНСЪНТ
Защото бях мил с теб, нали?

ЕМИЛИ
Ти си бил мил с мен?

ВИНСЪНТ
Да... предвид обстоятелствата, да, бях.

ЕМИЛИ
Не знам. Денят беше доста тежък. Ти ми открадна колата. 

ВИНСЪНТ
И ти се извиних!
ЕМИЛИ
Бях с белезници в колата. Бях с белезници и в банята. И ме заряза в гората.

ВИНСЪНТ
В колата имам поничка. Ако искаш, ще ти я дам. Само се обади и... Моля те най-учтиво, моля те да се обадиш, искам само това от теб. Не искам да... превърнеш водата във вино или нещо такова. Мм? ** Давай, давай, давай!

ЕМИЛИ
С каква кола избяга похитителят?

ВИНСЪНТ
Похитителят избяга с бял Кътлас Сюприйм.

ЕМИЛИ
Бял Кътлас Сюприйм.

ВИНСЪНТ
Да.

ЕМИЛИ
Нямам пари у мен.

ВИНСЪНТ
Добре. 2-0-6, после?

ЕМИЛИ
2-0-6, 5-5-5, 0-1-6-6.

ВИНСЪНТ
Да, за тяхна сметка, с Емили Ти Хоуп.

ДЖОН
Домът на Хоуп.

ЖЕНА 1
Разговор за ваша сметка с Емили Ти Хоуп. Приемате ли разговора?

ДЖОН
Г-ца Емили! Но разбира се.

ЖЕНА 1
Тогава говорете.

ЕМИЛИ
Здравей, Джон. Емили е. Баща ми там ли е?

АЛЕКСАНДЪР
Емили, къде си? Какво става?

ЕМИЛИ
Здравей, татко, добре съм. Но, татко,* той ме накара да му пипам пениса...

ВИНСЪНТ
Да пипаш какво??

ЕМИЛИ
Нищо. * Не ми се говореше с него, разбираш ли?

ВИНСЪНТ
Не се доближавай до колата.

ЕМИЛИ
Чантата ми е вътре.

ВИНСЪНТ
Махни се. Махни се. Махни се от колата. Не мога да се понасям, не и в момента. Махай ги и изчезвай оттук. Къде е ключът? * Дай ми ключа. Изплюй го.

ЕМИЛИ
Заради теб го глътнах.

ВИНСЪНТ
Дай ми ключа.

ЕМИЛИ
Ох.

ВИНСЪНТ
Отвори. ** Отвори.

ЕМИЛИ
Не е там. Няма го там.

ВИНСЪНТ
Не е истина. Ти си това, което се крие под камък.

ЕМИЛИ
Гледай пътя. * Не знам какво търсиш, казах ти - глътнах ключа. * Мразя тази четка. * Няма да го намериш там. Ей, само аз мога да те измъкна от това. Вземи си въздух.

ВИНСЪНТ
Въздух. Един разговор и нови 30 години към присъдата. 30 години. Тормозя деца, отвличам, изнасилвам. Ето какво ще направя. Карам до най-близкия участък и се предавам, за да ме заключат още там, защото по-добре там, отколкото с теб. Ясно? *
СТИК
Ето го. Виж го хубостника. Складът им изгоря, а Кистлър се ръси по лъскави фльорци. Ще слезеш ли?

ГЮС
Не, нямам костюм.

СТИК
Да. Добре, ще побързам.

КИСТЛЪР
Следващата ще бъде...

СТИК
Ей!

КИСТЛЪР
Ей, как си!

СТИК
Здрасти, аз съм Стик.

МОНИК
Аз съм Моник.

СТИК
Приятно ми е. И, скъпа. Ще ни извиниш ли? Иди до тоалетната.

КИСТЛЪР
Няма проблем. Стикстър.

СТИК
Да, Стикстър.

КИСТЛЪР
Сядай.

СТИК
Забавна е. Да, мястото е съвсем еклектично.

КИСТЛЪР
Какво?

СТИК
Не знаеш ли какво значи? Тогава още една. Апокалиптична. * Тя е по-подходяща за последните изменения.

ЖЕНА 1
Здравей, Грег.

КИСТЛЪР
О, как си?

СТИК
Внимавай тук! Ей. Ей! Овчи! Слушай ме!

КИСТЛЪР
Какви ги дрънкаш?

СТИК
Видя ли Винсънт?

КИСТЛЪР
Да, бях у...

СТИК
Даде ли му парите?

КИСТЛЪР
Да, дадох му ги.

СТИК
Преди или след като складът му изгоря?

КИСТЛЪР
Какво?

СТИК
Точно така.

КИСТЛЪР
О, Боже мой.

СТИК
Да беше гледал новините. Как да го кажа на г-н Докас? Нали знаеш, че една от колите е за пълнолетието на племенника? Представяш ли си – пълнолетен, а няма Ферари! Отвратително е, нали?

КИСТЛЪР
Боже!

СТИК
Какво?

КИСТЛЪР
Винсънт говореше, че ще ходи в Бразилия.

СТИК
Бразилия?

КИСТЛЪР
Не, това няма връзка.

СТИК
Какви ги говориш? Ще го кажа по друг начин. Винсънт взема парите, отива в Бразилия, а ти просто казваш „Боже!“? Какво точно е „Боже“? * Само това ли, а? О, Моник дойде. Извинете... за безпокойството.

КИСТЛЪР
Боже.

СТИК
Продължавай с „Боже”. Само да видим докога.

КИСТЛЪР
Наистина изглеждаш добре.

ЕМИЛИ
Обикновено не харесвам мъже с такива коли. Каква е - Астън Мартин?

ВИНСЪНТ
Чакай. Имаш телефон? Нали е телефон? Чакай малко. Имаш телефон?

ЕМИЛИ
Да. Никой не знае номера.

ВИНСЪНТ
Вдигни го.

ЕМИЛИ
Сигурно е грешка. Ало?

ПЪРКИНС
Емили, какво ще стане, когато всички разберат, че си излъгала? Когато ти се наложи, и всички си казват „Това е Емили, тя ни разиграва!“?

ЕМИЛИ
Това не е игра, не е свързано с теб.

ПЪРКИНС
Искам да поговоря с Винсънт.

ЕМИЛИ
Винсънт? Кой Винсънт?

ПЪРКИНС
Който ти е дал телефона.

ЕМИЛИ
Тук няма никой. Рей, не ми се бъркай.

ВИНСЪНТ
Казвам ти...

ЕМИЛИ
Винсънт... Джон Доу, който и да си, остави ме на следващия мотел. *
ВИНСЪНТ
Така, регистрирана си. Имам един въпрос. В теб ли е ключът? Кажи.

ЕМИЛИ
Ще си повредиш безценната кола.

ВИНСЪНТ
Все ми е едно.

ЕМИЛИ
Държа го в ботуша. Много съжалявам.

ВИНСЪНТ
Благодаря.

ЕМИЛИ
Ето. Говоря сериозно.

ВИНСЪНТ
Е. Знаеш как се казвам. Знаеш как изглеждам. Знаеш и колата. Това е сериозно. Интересно какво ще направиш. Ето. На колко си?

ЕМИЛИ
На 12. *
ВИНСЪНТ
Добре. Щом казваш. *

ЕМИЛИ
И да внимаваш.

ВИНСЪНТ
Е, накъде повече.

ЕМИЛИ
Чао. **
КИСТЛЪР
(48:12) Това го знаят съвсем малко хора, но... Цветовете на БМВ са в тон с грима. А вие носите грим.

ЖЕНА 1
Имаш обаждане, Грег. На четвърта.

КИСТЛЪР
Да ми оставят съобщение.
ЖЕНА 1
Винсънт е. Било много спешно. *
КИСТЛЪР
Винсънт, къде си, по дяволите? Не казвай „На летището“!

ВИНСЪНТ
Какво летище? В бунгалото съм. Получи ли съобщението?

КИСТЛЪР
Не, какво стана?
ВИНСЪНТ
Изгубихме всичко. Целият склад изгоря.

КИСТЛЪР
Знам, че е изгорял. Знам и че двама души са много разочаровани от развитието.

ВИНСЪНТ
Това е палеж, разбираш ли? Да предупредиш Докас.

КИСТЛЪР
Докас просто си иска парите. Носиш ли му парите?

ВИНСЪНТ
Да, поне това – да. Нося ги с мен.

КИСТЛЪР
Веднага идвам. Скачай в колата и идвай.

ВИНСЪНТ
Грег, в момента не искам да идвам никъде. Карал съм цяла нощ. Дай ми да поспя малко и ще ти донеса парите.

КИСТЛЪР
Добре, ето какво ще направим. Ще се видим по средата. Чакам те в бара „Ноти пайнс“ в три часа, и Винсънт, не ме разочаровай. Може да стане напечено и за двамата.

ВИНСЪНТ
Готово.

КИСТЛЪР
Боже.

ГЛАС 1
Така.

ГЛАС 2
Да, тя е.

СИМС
Човекът, с когото беше. Заплашваше ли я? Изплашена ли беше?

ГЛАС 2
Не, нищо подобно. Той е идвал 2-3 пъти. Има чудесна кола. И когато дойде за пръв път, си купи бутилка Джак Даниълс.

БАРНЪБИ
Сам ли беше?

ГЛАС 2
Да. Да, но после се върна с мацката. А тя позвъни от телефона отвън.

БАРНЪБИ
Чухте ли я какво казва?

Г:ЛАС 2
Не, не. Но... малко след това се целуваха в колата.

СИМС
Целували се?

БАРНЪБИ
Да, благодаря.

ГЛАС 2
За нищо. *
ПЪРКИНС
Здрасти.

ВИНСЪНТ
Не бях аз. Беше палеж.. нали? Доколкото знам, са били индианци.

ПЪРКИНС
Струва ми се, че си тръгнал някъде, Винсънт.

ВИНСЪНТ
Преди да задълбаем, да се обадя на г-н Докас и да му кажа какво точно стана.

ПЪРКИНС
Приличам ли на човек, който работи за Докас? Аз съм Чичо Рей.

ВИНСЪНТ
Нима трябва да ми говори нещо?

ПЪРКИНС
Чичо Рей, на Емили.

ВИНСЪНТ
О, Господи Исусе Христе. Казвам ви.. не съм я отвлякъл. Вярвате ли ми?

ПЪРКИНС
Една позната ми даде картичка. Тя е в мен, там пише адреса. Един човек ми каза останалото. * Имам ново палто. Харесва ли ти? * Виж, Емили е много импулсивна. Луда глава е, не мисли, преди да направи нещо. Според мен е.... характерно за младите.

ВИНСЪНТ
Вижте, не съм правил това, което ви каза по телефона. Не съм я докосвал, тя мен – също.

ПЪРКИНС
Не знам дали е от армията, или защото според баща ми дисциплината означава страх... но винаги си изпълнявам задълженията. Не разсъждавам.

ВИНСЪНТ
Да.

ПЪРКИНС
Не бъркам дърветата с гората, знам какво правя. Нали разбираш?

ВИНСЪНТ
Дай да помисля.

ПЪРКИНС
Трябва да намеря Емили. Заведи ме при нея.

ВИНСЪНТ
Ами добре, тя е в мотел Ред Клауд.

ПЪРКИНС
Браво. Да тръгваме.

ВИНСЪНТ
Ще го намерите и без мен. Господине, оставете чантата.

ПЪРКИНС
Това е застраховката.

ВИНСЪНТ
Не-не. Хайде, хайде, хайде. Оставете ми чантата.

ПЪРКИНС
Обувай се. Облечи нещо. Навън ще измръзнеш. * Хайде.

ГЛАС 1
Добре ли сте? Колегата ми каза, че приятелят ви си е тръгнал. Стаите се освобождават * по обед. По обед. *
АЛЕКСАНДЪР
Слава Богу, жива си!

МОНИК
Г-н Хоуп, какъв откуп платихте?

АЛЕКСАНДЪР
Това няма значение. Дъщеря ми е моят живот.

ЖЕНА 1
Искате ли още кафе? Ехо?

ЕМИЛИ
Мм?

ЖЕНА 1
Добре ли сте?

ЕМИЛИ
Благодаря.

ЖЕНА 1
Май днес не ви е най-щастливият ден.

ЕМИЛИ
Напоследък не съм щастлива.

ЖЕНА 1
Мъже, нали? Винаги е така. Само обещават, без да го правят. Уж ще ти купят къща, а после изчезват. Всички са свине.

ЕМИЛИ
Благодаря.

ПЪРКИНС
Бум-ба-да бум-бум, бум-ба-да бум-бум-бум... Не е много зле. Купих и компакт-диска. Може да ти го подаря, ако всичко мине както трябва. * Там има много пари, Винсънт.

ВИНСЪНТ
Изкарах си ги, и то без пистолет.

ПЪРКИНС
Крадеш коли, Винсънт. Откраднал си много... като видях какво ти изгоря.

ВИНСЪНТ
Не е голяма работа. А ти какво правиш?

ПЪРКИНС
Какво ти каза Емили?

ВИНСЪНТ
Не много... но не съм възхитен.

ПЪРКИНС
Така ли? Нараних ли те? Прострелях те в слабините?

ВИНСЪНТ
Това ли правиш? *
ПЪРКИНС
Свободно ли е? Кафе, моля.

ЕМИЛИ
Липсвах ли ти?

ВИНСЪНТ
Май да. Май сме далече от края. Нямах друг избор, нали, бодигард? * 

ПЪРКИНС
Виж какво място. Това е разрез на Америка.

ЕМИЛИ
Да, направо е за картинка. Няма да се върна с теб.

ПЪРКИНС
Добре, но... Да поговорим.

ЕМИЛИ
Няма за какво.

ВИНСЪНТ
Добре, това е семеен бизнес. И аз имам бизнес...

ПЪРКИНС
Винченцо, пор фавор.

ВИНСЪНТ
Върни ми чантата.

ПЪРКИНС
Защо не седнеш там?

ВИНСЪНТ
Да съм те пипнал с пръст? Хм? Да съм ти направил нещо?

ЕМИЛИ
Не. Той не е лош човек.

ВИНСЪНТ
Не, благодаря. Кой ти плати мотела снощи? Да, аз платих. Платих го.

ЕМИЛИ
Винсънт, заболя ме главата. Ще седнеш ли вече?

ВИНСЪНТ
Да, трябва да се успокоя. *. Добре.

ПЪРКИНС
Изглеждаш добре. Бледа си, но си добре.

ЕМИЛИ
А ти защо си блед? Нали си живял в Коста Рика?

ПЪРКИНС
Не съм излизал на слънце.

ЕМИЛИ
Рей, ако си тук, защото си много загрижен за мен – оценявам загрижеността, но аз съм добре. Но ако си тук, защото баща ми ти е наредил да ме прибереш вкъщи, тогава тичай при господаря, аз няма да дойда.

ПЪРКИНС
Емили.. Да отидем някъде другаде.

ЕМИЛИ
Стига, Рей. Не смяташ ли, че е странно, че не баща ми седи срещу мен?

ПЪРКИНС
Да, всъщност го намирам за странно, но „странно“ и „нормално“ не са моя работа. Това не са само бели. Не са татуировки, не е да подпалиш училищната библиотека. Знаеш ли колко ченгета и агенти от ФБР са по петите ти?

ЕМИЛИ
Да, адвокатите на баща ми пак ще изкарат пари.

ПЪРКИНС
Ще изкарат много пари. Чакат те сериозни обвинения, и то много. Опит за грабеж, измама, заговор, изнудване
ЕМИЛИ
За какво говориш?

ПЪРКИНС
Ти ми кажи.

ВИНСЪНТ
Не си нося портфейла. Ето чека за кафето.

ПЪРКИНС
Винсънт, не сега.

ВИНСЪНТ
Виж, дай ми ключовете на колата, аз ще си взема чантата, ще ти донеса ключовете и си отивам. Чао, история, пътя.

ПЪРКИНС
Да, направо ще ти ги дам. Ще дам ключовете на колата... на крадец на коли.

ВИНСЪНТ
До момента съм примерен, не е ли така? Колко още смяташ, че ще чакам?

ПЪРКИНС
Вземи си вафлички.

ЕМИЛИ
Две минутки. Още две минутки.

ВИНСЪНТ
Две минути. Писна ми да се чувствам мезе. Знаете за какво говоря.

ПЪРКИНС
Това ми е разменната монета.

ЕМИЛИ
Какво искаш да кажеш?

ПЪРКИНС
Ще го предам на полицията. Той не е сам, нали работи за някого. Ако пропее, ще изкара много пари.

ЕМИЛИ
Да не си посмял.

ПЪРКИНС
Той е крадец.

ЕМИЛИ
Но е невинен крадец.

ПЪРКИНС
Какви ги дрънкаш? Станала си му много близка... само за 24 часа?

ЕМИЛИ
Няма да го предадеш.

ПЪРКИНС
Искам да те предпазя от затвора... от социопатките лесбийки, които ще те изнасилват до смърт. С твоята уста няма да ти се размине. Ясен ли съм?

ЕМИЛИ
Мхм.

ПЪРКИНС
Ще те закарам вкъщи. Не те моля. Тръгваме. Какво ти става? Прибираме се. Хайде. *
ЕМИЛИ
Няма да дойда с теб и няма да ме накараш. Не трябваше да се омъжвам за теб, Реймънд Пъркинс.

ПЪРКИНС
Това е добро.

ЕМИЛИ
Баща ми ме накара. Бях твърде млада. Вижте този човек! Той ме тормози! Бие ме! Винсънт, отиваме си. Той мрази човека, когото обичам!

ВИНСЪНТ
Хайде...

ЕМИЛИ
Ще те убие!

ПЪРКИНС
Все по-добра!

ЕМИЛИ
Винсънт!

ПЪРКИНС
Много си добра!

ВИНСЪНТ
Искам си чантата!

ЕМИЛИ
Хайде, Винсънт! Да тръгваме! Той има пистолет!

ГЛАС 1
Дамата иска да си отиде... и ти няма да я спреш.

ЕМИЛИ
Хайде!

ВИНСЪНТ
Добре. О! Охоо!

ЕМИЛИ
Винсънт, хайде! Хайде, Винсънт! Спасявам ти задника!

ВИНСЪНТ
Спасявай себе си, ясно?

ПЪРКИНС
Това не е твоя работа.

ГЛАС 1
Вече е моя работа. *
ЕМИЛИ
Можеше да си ти.

ВИНСЪНТ
Този си падна на главата!

ЕМИЛИ
Ще те обвинят за моето отвличане. Той иска да те предаде!

ВИНСЪНТ
Защо му е да го прави?

ЕМИЛИ
За да ми изчисти името.

ВИНСЪНТ
Е, значи е твоята дума срещу моята.

ЕМИЛИ
Млъкни.

ВИНСЪНТ
Махни се. Марш. Хайде. Махай се.

ЕМИЛИ
Ти няма да си вземеш парите, а той ще те убие. А аз ще гледам как умираш, така ли?

ВИНСЪНТ
Добре, мир! Мислиш ли, че ще стреля?

ЕМИЛИ
Да! Да, Винсънт! Бягай! ** Аз съм единственият човек на този свят, който може да ти върне парите.

ВИНСЪНТ
Какво?

ЕМИЛИ
Не бъди такъв инат! Нали?

ВИНСЪНТ
Нали. * Давай, давай, давай. Скачай. **
ЕМИЛИ
Един си остави ключовете в пикапа. Ще го взема. Спирам и ти скачаш, става?

ВИНСЪНТ
Олеле. *
ЕМИЛИ
Ще ни спрат.

ВИНСЪНТ
Няма.

ЕМИЛИ
Гаранция.

ВИНСЪНТ
Глупости. Няма да ни спрат. Прави се, че колата е твоя.

ЕМИЛИ
Какво да правя?

ВИНСЪНТ
Трябва да знаеш накъде караш.

ЕМИЛИ
А накъде караме?

ВИНСЪНТ
„Ноти пайнс“.

ЕМИЛИ
За какво ще ходиш в „Ноти Пайнс“?

ВИНСЪНТ
За да се видя с моя човек и да му кажа: „О, Грег! Как си? Много хубаво, че те видях. Току-що ме обраха с 200 хиляди долара. И ми хареса. Кое? А, чичо й. Кой? Чичо й. И.. Нали не си измислям?

ЕМИЛИ
Защо ще му обясняваш?

ВИНСЪНТ
Защото тези пари не са мои.

ЕМИЛИ
Добре, тогава му кажи, че аз ще върна тези пари. Ще се оправя.

ВИНСЪНТ
И как ще се оправиш?

ЕМИЛИ
Стига си хленчил. Вярвай ми. Аз ще върна парите.

ВИНСЪНТ
Виж, ако направиш това за мен, ще ти благодаря много. Ще ти дам 100 милиона „благодаря“.

ЕМИЛИ
Тогава започвай да ми благодариш.

ВИНСЪНТ
Добре, гледай пътя. Благодаря. * Имаш ли приятел?

ЕМИЛИ
Не.

ВИНСЪНТ
Защо не? Ти си хубаво момиче. Да. Гледай пътя! Ами хубава си.

ЕМИЛИ
Ти имаш ли приятелка?

ВИНСЪНТ
Не, и не си търся.

ЕМИЛИ
Защо?

ВИНСЪНТ
Защото ме е страх да не я загубя. * Ей, Емили, това е моят човек – Грег, от склада.

ЕМИЛИ
Здрасти.

КИСТЛЪР
Какво става? Нали я беше разкарал?

ВИНСЪНТ
Да, бях.

КИСТЛЪР
Ами тя седи пред мен.
ВИНСЪНТ
Това го виждам. Седни, трябва да поговорим.

КИСТЛЪР
Да, трябва да поговорим.

ЖЕНА 1
Здравейте.

ЕМИЛИ
Един скоч с лед.

ЖЕНА 1
Пълнолетна ли сте?

ВИНСЪНТ
Не, аз ще пия скоч с лед. Тя иска... горещ шоколад.

ЖЕНА 1
Добре. Вие?

КИСТЛЪР
Нищо, благодаря ви. Не ми се седи в някаква хижичка, ясно? Просто ми дай чантата.

ВИНСЪНТ
Тя не е в мен.

КИСТЛЪР
Не е в теб. А къде е?

ВИНСЪНТ
Оставих я в колата на чичо й.

КИСТЛЪР
Оставил си я в колата на чичо й? Не мога да повярвам! Господи, не е за вярване!

ЕМИЛИ
Спокойно. Не е твой проблем.

КИСТЛЪР
Ти откъде знаеш кое е мой проблем? Според тях ние двамата сме им скроили номер, за бога!

ЕМИЛИ
Защо ще си мислят така?

КИСТЛЪР
О, ами... защото са престъпници, а престъпниците винаги са подозрителни. Сигурно си мислят, че вече сме се изтегнали на някой плаж, за бога.

ВИНСЪНТ
На кой плаж?

ЕМИЛИ
Е, ако щеше да бяга, вече щеше да е избягал.

КИСТЛЪР
Винаги ли е такава?

ВИНСЪНТ
Твърдоглава е и не слуша... но баща й ще ни върне парите. Нали? Както си говорихме в колата. Нали така?

КИСТЛЪР
Чакай малко.

ЕМИЛИ
Да.

КИСТЛЪР
Баща й щял да ни върне парите? Нали беше чичо й?

ЕМИЛИ
Какво значение има? Баща ми ще даде парите на чичо ми, а чичо ми ще ги даде на мен. Сега разбра ли ме?

КИСТЛЪР
Баща ти ще донесе парите...

ВИНСЪНТ
Видя ли?

КИСТЛЪР
Не го вярвам.

ВИНСЪНТ
Просто е. Като 2+2.

ЖЕНА 1
Скоч...

КИСТЛЪР
Не мога да повярвам, че я доведе. * Благодаря. * Много ви благодаря. * Благодаря.

ЕМИЛИ
Благодаря.

КИСТЛЪР
Браво, тя е алкохоличка. Чудесно. Екстра! Колко пиеш?

ЕМИЛИ
Аз ще ги взема, отивам за паста за зъби. Ще взема и стая.

КИСТЛЪР
Да, вземи си пастичка. Освежи се. Вземи стаичка. Осъзнаваш ли какво точно правиш?

ВИНСЪНТ
Тя ти взе парите!

КИСТЛЪР
Вие сте идеалната двойка. Като Бони и Клайд. *
АЛЕКСАНДЪР
Емили... Как разбра, че съм тук?

ЕМИЛИ
Ами, не можеш да работиш от вкъщи, защото полицията подслушва телефоните. Значи си си в колата, или в самолета, или на яхтата, или при любовница. Нали?

АЛЕКСАНДЪР
Колко си умна, Емили. Както винаги. Щом си умна, значи знаеш, че утре няма да бъда в страната. Цялото това фиаско свързано ли е с моето заминаване?

ЕМИЛИ
Ще оставиш отвлечената си дъщеря? Какво ще си кажат хората?

АЛЕКСАНДЪР
Сега какво за бога искаш от мен?

ЕМИЛИ
Чичо Рей обра моя приятел. Искам да си му върне парите. И да не го закача. После ще се прибера и ти ще си гледаш бизнеса.

АЛЕКСАНДЪР
Добре. Имаш моята дума. Утре те чакам на яхтата.

ЕМИЛИ
Благодаря.

ПЪРКИНС
Когато тя се прибере... ще има няколко сериозни разправии, с които да се позанимаваме.

АЛЕКСАНДЪР
Аз ще се погрижа за полицията. Ти се погрижи за останалото.

ПЪРКИНС
Добре.

ВИНСЪНТ
Какво прави баща ти?

ЕМИЛИ
Бизнесменства.

ВИНСЪНТ
А майка ти?

ЕМИЛИ
Почина, когато бях на три.

ВИНСЪНТ
Много съжалявам.

ЕМИЛИ
Няма проблем.

ВИНСЪНТ
Помниш ли я?

ЕМИЛИ
Не.

ВИНСЪНТ
Няма значение. Може ли да те питам нещо?

ЕМИЛИ
Какво?

ВИНСЪНТ
От какво бягаш?

ЕМИЛИ
Не съм бягала. Опитвам се да ти върна парите.

ВИНСЪНТ
О, хайде, хайде, хайде. И двамата знаем, че бягаш от нещо.Защо се напъха в багажника?

ЕМИЛИ
О, за това ли говориш?

ВИНСЪНТ
Да, искам да знам защо.

ЕМИЛИ
За да накарам баща ми да почувства.

ВИНСЪНТ
Да почувства какво?

ЕМИЛИ
Нещо. Всичко. Как да обясня 18 години липса на желание и обич? За него винаги съм била актив.

ВИНСЪНТ
Значи искаш да изравниш резултата.

ЕМИЛИ
Всъщност не знам. Винаги съм си мислела, че нищо и никой на света може да ми покаже коя съм... освен баща ми.

ВИНСЪНТ
Слушай, ти се откриваш. Вече виждаш коя си. Не е нужно да ти го казва баща ти. Нали? Ето, знаеш ли кой е най-добрият начин да сбъднеш мечтите си? Знаеш ли? Да се събудиш. Тогава ще ги видиш, ще откриеш твоята безсмъртна майка, ще откриеш каквото искаш. Така е. Останаха ли бутилчици джин?

ЕМИЛИ
Бутилчиците джин вече свършиха.

ВИНСЪНТ
Не, свършихме бутилчиците водка. Почти съм сигурен, че някъде покрай теб... Може би под леглото...
ЕМИЛИ
Защо да е покрай мен?

ВИНСЪНТ
Защото ти прибра всичко.

ЕМИЛИ
Има... това. Коняк.

ВИНСЪНТ
Не искам коняк.

ЕМИЛИ
Винсънт, искам да те питам нещо.

ВИНСЪНТ
Слушам.

ЕМИЛИ
Ти какво искаш... по принцип, какво искаш?

ВИНСЪНТ
Какво искам? Искам да си отворя малка верига караоке барове в Бразилия. Един приятел често ходи там... и е разбрал, че в Бразилия няма караоке барове. Можеш ли да повярваш?

ЕМИЛИ
Смяташ ли, че си първият човек с тази тъпа идея?

ВИНСЪНТ
Не е тъпа. Може да стана собственик, нали така?

ЕМИЛИ
Чакай малко. Искаш да правиш пари и да се впрягаш, за да правиш още пари? Винсънт, това е тъпо! Това го гледам цял живот, това не носи нищо! Не те прави щастлив.

ВИНСЪНТ
Не е до парите, разбираш ли? И повярвай, знам, че това, което правя, е лошо. Знам го. Разбра ли? Знам го.

ЕМИЛИ
Значи аз се прибирам... връщам ти парите... после какво правим?

ВИНСЪНТ
„Правим“? Ами... Ако ти се идва, след като вземем парите...

ЕМИЛИ
Не, не ми се натрапва. И аз си имам мои неща.

ВИНСЪНТ
Не, сериозно. Ако ти се идва, тогава ела. Нали? Виж, картите са свалени, ако ти се идва, ела, не те примамвам. Нали? Виж това. Виж ги колко са бързи!

ЕМИЛИ
Мм! Спри го! Спри го, моля те!

ВИНСЪНТ
Не знам откъде се изключва.

ЕМИЛИ
Ужасно е. Стига!

ВИНСЪНТ
О, добре, готово. Точка. Доволна ли си?

ЕМИЛИ
Да.

ВИНСЪНТ
Слушай, моята идея за караоке... не я казвай на никого, нали така? Ще ми я вземат. Сега, имам ром, текила и ром. Ром или текила. Какво искаш?

ЕМИЛИ
Можеш да ме целунеш и ако не си пиян.

ВИНСЪНТ
Е, аз не съм пиян. *
ЕМИЛИ
Изцапах си блузката. Играех си с химикалката и тя се счупи.

ВИНСЪНТ
Е, в стаята има и картички. И по тях можеш да пишеш. *
ЕМИЛИ
Харесва ли ти коремчето ми?

ВИНСЪНТ
Да, хубаво е.

ЕМИЛИ
А как се смея?

ВИНСЪНТ
Щом се усмихваш.

ЕМИЛИ
Знам, че харесваш и колата ми.

ВИНСЪНТ
Е, аз и колата ти... така и не се сближихме, нали?

ЕМИЛИ
Значи ме харесваш? *
ВИНСЪНТ
Хайде да хапнем. **

ГЮС
Влизай! * Давай!
СТИК
Значи - ти спа с нея, а, Винсънт?

ВИНСЪНТ
Хей, извадете я от багажника. За какво ви е тя?

СТИК
Какво, шегуваш ли се? А? Ей, знаем кой е баща й, по-богат е от Доналд Тръмп.

ВИНСЪНТ
Грег не ви ли каза, че ще ви донеса парите?

ГЮС
Грег имаше срок, който изтече. Нали, Грег?

КИСТЛЪР
Съжалявам, нали? Съжалявам.

ВИНСЪНТ
Гледай си работата.

КИСТЛЪР
Това не ми е от игра на тенис, разбираш ли?

ГЮС
Млъкни. Още ли искаш?

КИСТЛЪР
Не го насочвай към мен.

ГЮС
Още ли искаш?

КИСТЛЪР
Не.

СТИК
Млъкнете, и двамата!

ВИНСЪНТ
Вече не крадем коли.

СТИК
Така е.

ВИНСЪНТ
Ти крадеш човешко същество! Надрусан ли си? Надрусан ли си?
СТИК
Не, ти си надрусан.

ВИНСЪНТ
Извади я от там!
КИСТЛЪР
Хайде по-кротко. Това не решава нищо.

ГЮС
Не се обаждай!

СТИК
Да, ето какво. Това напрежение ми е прекалено много. Не струва 200 бона. Майната им на двестате бона. Искаме един милион. Нали, любовнико? Викай колкото си искаш.

КИСТЛЪР
Браво. Чудесно. Браво.

СТИК
Кое? Ти карай. * Един милион в брой!

ВИНСЪНТ
Добре, добре.

СТИК
Не се бави!

КИСТЛЪР
Това вече е прекалено. Това е непоносимо. Няма да работя за тях.

ВИНСЪНТ
Да, така е. Къде ще ходиш?

КИСТЛЪР
Изнасям се. С първия самолет. Изчезвам.

ВИНСЪНТ
Така. Преди да направиш това, звънни на Докас и му кажи, че тези задници му взеха парите и му подпалиха склада, нали? Сега отивам да се оправя с това.

КИСТЛЪР
Познаваш това момиче от 2 дни, Винсънт.

ВИНСЪНТ
Така е. И да му звъннеш!
КИСТЛЪР
Винсънт! * Боже...

ВИНСЪНТ
Емили Хоуп. **
СТИК
Отивам да звънна на Докас.

ГЮС
Аз ще взема багажа. Добро утро, малка принцесо.

СТИК
Мм, предайте му съобщение. Кажете, че овлядяхме ситуацията. * Именно. Ще си получи парите. Заедно с лихвата. Да. Даа... Ще се обадим, щом всичко е готово. Нали?
ЕМИЛИ
Хайде! Хайде! Пусни ме!

СТИК
Занеси я в офиса!

ГЮС
Стига. *
ПЪРКИНС
Очаквахме Емили.

ВИНСЪНТ
Е, Емили е отвлечена.

АЛЕКСАНДЪР
Отново?

ВИНСЪНТ
Сериозно, те искат един милион долара.

АЛЕКСАНДЪР
Това вече ми е съвсем познато.

ВИНСЪНТ
Този път не ви лъже, сър.

АЛЕКСАНДЪР
Разбирам, че вече сте близък на дъщеря ми.

ВИНСЪНТ
При цялото ми уважение държа да ви кажа, че не съм направил нищо от това, което ви каза по телефона.

АЛЕКСАНДЪР
Емили ми пречи да замина по работа.

ВИНСЪНТ
Сър, май не ме слушате. Похитителите искат един милион долара заедно с двестате хиляди, които вашата горила ми взе, нали, бодигард? Те са опасни. Глупави и опасни. А това е лоша комбинация.

АЛЕКСАНДЪР
Може сега наистина да е загазила... но, знаете ли? Тази седмица вече плащах един милион за нея и не смятам да потъвам повече.

ВИНСЪНТ
Не е до вашите пари. Или до моите пари. Говорим за дъщеря ви. Разбирате ли ме? Какво има, според вас тя не струва един милион долара?

АЛЕКСАНДЪР
Г-н Пъркинс ще ви върне вашите пари. Нито цент повече.

ВИНСЪНТ
Сър, можете да обърнете гръб на всичко, но не да постъпите така с дъщеря си. Не сега, моля ви.

АЛЕКСАНДЪР
Получихте си парите. Сега, изчезвайте оттук.

ВИНСЪНТ
Познавам това момиче от два дни. Искате да ми кажете, че аз съм по-загрижен за нея? Ах, кучи син! Трябваше да я продадеш веднага щом се роди и да вложиш парите в акции, г-н Бизнесмен!

ПЪРКИНС
Ей...

АЛЕКСАНДЪР
Махни си ръцете от мен, детето ми.

ПЪРКИНС
Ей, не прави...

ВИНСЪНТ
Давай, давай, давай. * Боклук. *

ДЖОН
Хайде!

ВИНСЪНТ
Колко хубаво, че си тръгвам!

АЛЕКСАНДЪР
Ще тръгвам за самолета.

ПЪРКИНС
Първо да си я приберем жива и здрава, нали така?

АЛЕКСАНДЪР
Ти я прибери жива и здрава. *
ВИНСЪНТ
Сипи го в чашка и да тръгваме.

СТИК
Веднага. *
ВИНСЪНТ
Къде е тя?

СТИК
Да видя. Покажи ми парите. Хей. Ей, ей!

ВИНСЪНТ
Ще пострадаш, човече.

СТИК
Откъде да знам, че тук има един милион?

ВИНСЪНТ
Ами, ще трябва да ми се довериш.

СТИК
Моля?

ВИНСЪНТ
Да.

СТИК
Не ти вярвам. Не вярвам на никого.

ВИНСЪНТ
Аз трябва лично да видя, че тя е добре. Тръгвай.

СТИК
Ей, Винсънт. Чакай да ти обясня нещо. За това си има протокол. Аз вземам парите, а ти стоиш тук.

ПЪРКИНС
Здравей. Как я караш?

СТИК
Добре. А ти?

ПЪРКИНС
И аз.

СТИК
Ти кой си?

ПЪРКИНС
Аз съм с Винсънт. Той ми е приятел.

ВИНСЪНТ
Така е. Той ми е бодигард.

СТИК
Сериозно?

ПЪРКИНС
А това зад гърба ти е Колт Питон със заглушител.

СТИК
Така ли? Хм.

ВИНСЪНТ
Сега как си, Стик? Тръгвай.

ПЪРКИНС
Да вървим.
ВИНСЪНТ
Не се мотай.

ПЪРКИНС
Изненадах ли те?

ВИНСЪНТ
Това ми хареса. ** Може ли да те питам нещо?

ПЪРКИНС
Не знам. Питай.

ВИНСЪНТ
Как може да работиш за такъв задник?

ПЪРКИНС
Не знам какво искаш да кажеш. Не е толкова просто.

ВИНСЪНТ
При такъв баща сигурно ти си се грижил за нея, нали?

ПЪРКИНС
Да, грижил съм се. Работата ми беше да я пазя, докато свикне да се оправя сама. *
СТИК
Егати дупето има, а?

ВИНСЪНТ
Майка ти има егати дупето.

ПЪРКИНС
Как се казваш?

СТИК
Стик.

ПЪРКИНС
Стик?

ВИНСЪНТ
Дръвник.

ПЪРКИНС
Карай!

СТИК
Готово.

ПЪРКИНС
Аз съм й чичо. Мери си приказките. **
СТИК
О, Гюс.

ВИНСЪНТ
Охохо! Леко!

ГЮС
Хей!

ПЪРКИНС
Аз...

ГЮС
Въоръжен ли е?

СТИК
Дай пистолета!

ГЮС
О, я виж ти!

ВИНСЪНТ
Момент. Ето парите, къде е тя?

СТИК
Дай чантата. Стига нервничи.

ВИНСЪНТ
Къде е тя? Къде е тя?

СТИК
Щях да ти обясня, но твоят човек с пистолета... Има си процедура.

ВИНСЪНТ
Добре.

СТИК
или протокол. Аз броя парите. Нали така?

ПЪРКИНС
Гледай ти. Колко хубава кола.

ГЮС
Ей. Стой мирно и мълчи.

СТИК
Един милион долара. От колко време ги чакам. Какво е това? Майтапиш ли се? Тук няма един милион.

ВИНСЪНТ
Това ми е дългът, Стик.

СТИК
Да ти прилича на един милион?

ВИНСЪНТ
Доведи момичето.

СТИК
Някой да знае разликата между един милион и 200 хиляди? Знаете ли?

ВИНСЪНТ
Толкова ти дължа.

ПЪРКИНС
Вижте, искам да питам нещо. 500 Ес Ел е красавец, но дали ще ми отива?

ГЮС
Кой е този човек?

ВИНСЪНТ
Това е чичо й.

СТИК
Шегуваш ли се? Аз ти повярвах. * Взел е 800 хиляди. Той ни е ограбил! Остави ни на улицата!

ВИНСЪНТ
Доведете ми я.

СТИК
Ти ли ни ограби?

ВИНСЪНТ
Недей... не го прави!

ГЮС
Ти ли ни ограби?

ВИНСЪНТ
Не го прави! Недей.

ГЮС
Не ставай глупак, нали?

ВИНСЪНТ
Недей.

ГЮС
Не бъди глупав, ей!

ВИНСЪНТ
Недей.

ГЮС
Ограбваш ли ни? А? * Какво ти казах? Какво? Какво?

ПЪРКИНС
Това ли дойдохме да правим?

СТИК
О, пречим ви да си позяпате, а? Заради количките ли сте тук?

ГЮС
Харесва ли ти, Дракула? А? Харесва ли ти? А? А?

ПЪРКИНС
Оо. Това не е хубаво.

ГЮС
Какво? Какво?

СТИК
А?

ПЪРКИНС
Искам да се убедя, че тя е добре.

СТИК
Ти май не разбираш. Нямаме откуп – нямате мацка. Ако ви се танцува, тогава платете.

ГЮС
Или искате половин момиче. Половината ли искате?

СТИК
Мислиш ли, че се шегуваме? Тогава защо... Защо не го застреляш?

ВИНСЪНТ
Не го прави, човече.

СТИК
Хайде. Застреляй го.

ВИНСЪНТ
Не го прави.

СТИК
Давай, давай, давай. Стреляй.

ВИНСЪНТ
Не го прави. Не стреляй.

ГЮС 
Хайде де.
ВИНСЪНТ
Не така. Не така.

СТИК
Давай.

ВИНСЪНТ
Не така.

СТИК
Хайде да видим.

ВИНСЪНТ
Не го прави.

ГЮС
Хайде. Ох! *(тук е голям панаир...)
ПЪРКИНС
Струва ми се... че приключихме. Дай пистолета. Здрасти. * Знам какво да правя с теб. Въпросът е – какво да правя с теб?

ЕМИЛИ
Какво правиш?

ПЪРКИНС
Баща ти беше пределно ясен. Няма да го злепоставиш.

ВИНСЪНТ
Ще ме убиеш ли?

ЕМИЛИ
Не. Няма.

ПЪРКИНС
Какви ги говориш? Заради него ли? *
ЕМИЛИ
Не, заради мен. *

ДЖОН
Домът на Хоуп.

ЕМИЛИ
Емили е.

ДЖОН
Г-це Емили.

ЕМИЛИ
Баща ми там ли е?

СИМС
Какво става?

БАРНЪБИ
Емили се обади. Има следа. Терминал 2-60. **
СИМС
Добре ли сте?

ЕМИЛИ
Да, добре съм.

ПЪРКИНС
Изморена е. Похитителите са завързани. Хайде. * Щях да остана с теб, но... не мисля, че вече трябва.

ЕМИЛИ
Е, нали си имам приятел.

ПЪРКИНС
Но можеш да ми се обаждаш. *
АЛЕКСАНДЪР
Виж... Трябва да мисля за всичко. Когато даваш изявление, адвокатите ми ще са до теб.

ЕМИЛИ
Което не е необходимо. Ще им разкажа как точно започнах всичко.

АЛЕКСАНДЪР
Защо смяташ да правиш това?

ЕМИЛИ
Защото аз го направих. И аз трябва да си го поправя. *
АЛЕКСАНДЪР
Е... радвам се, че се прибра.

ЕМИЛИ
Когато се върнеш, няма да съм тук. Мисля да се изнасям.

АЛЕКСАНДЪР
Емили?

ЕМИЛИ
Да?

АЛЕКСАНДЪР
Колкото и да не ти харесва... Ти все още си ми дъщеря, а аз все още съм ти баща.

ЕМИЛИ
Така е. ** (01:31:27) Добре. Как беше?

ВИНСЪНТ
Било е и по-добре. О. Горещо е. Седни. Да изравня налягането. Червено вино! За мен ли е?

ЕМИЛИ
Подарък.

ВИНСЪНТ
От деветдесет и първа. Любимата ми! * Мм. Искаш ли? На колко си? * На достатъчно? О, да. Каква гледка. Така де, това е гледка. *
ЕМИЛИ
И кое го прави гледка? *
ВИНСЪНТ
Ти. * Давай, давай, давай, давай, давай, давай.

КРАЙ

